Oficiālais Vēstnesis L 080 , 18/03/1998 Lpp. 0041 - 0045



Komisijas Lēmums (1998. gada 9. marts) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz iekšējo šķērssienu komplektiem (Dokuments attiecas uz EEZ) (98/213/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā atbilstīgi Direktīvas 89/106/EEK 13. panta 3. punktam, lai apliecinātu ražojumu atbilstību, Komisijai no divām procedūrām jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai arī ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā procedūra, kas minēta 13. panta 3. punkta a) apakšpunktā, atbilst sistēmām, kuras norādītas III pielikuma 2. iedaļas ii) apakšpunkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. iedaļas b) apakšpunktā, atbilst sistēmām, kuras norādītas III pielikuma 2. punkta i) apakšpunktā, un III pielikuma 2. punkta ii) apakšpunkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šī lēmuma I pielikumā noteikto ražojumu un ražojumu grupu atbilstību apliecina ar procedūru, kurā ražošanas procesa kontroles sistēma, par ko atbild tikai izgatavotājs, nodrošina, ka ražojums atbilst attiecīgajām tehniskajām specifikācijām. 2. pants Šā lēmuma II pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas kontroles vai paša ražojuma novērtēšanā un uzraudzībā iesaistīta apstiprināta sertifikācijas iestāde. 3. pants Atbilstības apstiprināšanas procedūru, kas noteikta III pielikumā, norāda pilnvarojumos norādījumiem par Eiropas tehnisko apstiprinājumu. 4. pants Šis lēmums ir adresēts dalībvalstīm. Briselē, 1998. gada 9. martā Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Tādi iekšējo starpsienu komplekti ar A [1], B [2], C [3], A (bez testēšanas), D, E un F eiroklases materiāliem, kuru izmantošanu reglamentē degamības noteikumi. Iekšējo starpsienu komplekti, kas paredzēti ugunsgrēka norobežošanai. Iekšējo starpsienu komplekti, kuru izmantošanu reglamentē noteikumi par bīstamām vielām. Iekšējo starpsienu komplekti, kuru izmantošanu reglamentē noteikumi par "izmantošanas drošību". Iekšējo starpsienu komplekti, kas paredzēti izmantošanai citiem mērķiem. [1] Materiāli, kuru degamības rādītāji ražošanas procesā nevar mainīties. [2] Materiāli, kuru degamības rādītāji ražošanas procesā nevar mainīties. [3] Materiāli, kuru degamības rādītāji ražošanas procesā nevar mainīties. -------------------------------------------------- II PIELIKUMS Tādi iekšējo starpsienu komplekti ar A [1], B [2] un C [3] eiroklases materiāliem, kuru izmantošanu reglamentē degamības noteikumi. [1] Materiāli, kuru degamības rādītāji ražošanas procesā var mainīties. [2] Materiāli, kuru degamības rādītāji ražošanas procesā var mainīties. [3] Materiāli, kuru degamības rādītāji ražošanas procesā var mainīties. -------------------------------------------------- III PIELIKUMS ATBILSTĪBAS APLIECINĀŠANA Piezīme: apstiprinātās iestādes uzdevumi, kas izriet no attiecīgajām atbilstības apliecināšanas sistēmām, ir kumulatīvi attiecībā uz komplektiem, kurus izmanto vairāk nekā vienam paredzētajam mērķim, kas noteikts turpmāk norādītajās grupās. RAŽOJUMU GRUPA IEKŠĒJO STARPSIENU KOMPLEKTI (1/5) 1. Atbilstības apliecināšanas sistēmas. Attiecībā uz turpmāk norādītajiem ražojumiem un mērķiem, kam tie paredzēti, EOTA attiecīgajā Eiropas tehniskā apstiprinājuma pamatnostādnē jāprecizē šādas atbilstības apliecināšanas sistēmas: Ražojums(-i) | Paredzētais(-ie) mērķis(-i) | Rādītājs(-i) vai klase(-es) (degamība) | Atbilstības apliecināšanas sistēma(-as) | Iekšējo starpsienu komplekti | Izmantošanai, ko reglamentē degamības noteikumi | A, B un C | 1 | A, B un C | 3 | A (bez testēšanas), D, E un F | 4 | Ražojums(-i) | Paredzētais(-ie) mērķis(-i) | Rādītājs(-i) vai klase(-es) (ugunsizturība) | Atbilstības apliecināšanas sistēma(-as) | Iekšējo starpsienu komplekti | Ugunsgrēka norobežošanai | visi | 3 | Ražojums(-i) | Paredzētais(-ie) mērķis(-i) | Rādītājs(-i) vai klase(-es) | Atbilstības apliecināšanas sistēma(-as) | Iekšējo starpsienu komplekti | Izmantošanai, ko reglamentē noteikumi par bīstamām vielām | — | 3 | Ražojums(-i) | Paredzētais(-ie) mērķis(-i) | Rādītājs(-i) vai klase(-es) | Atbilstības apliecināšanas sistēma(-as) | Iekšējo starpsienu komplekti | Izmantošana, kas atbilst esošajiem "drošas izmantošanas" riskiem un ko reglamentē attiecīgie noteikumi | — | 3 | Ražojums(-i) | Paredzētais(-ie) mērķis(-i) | Rādītājs(-i) vai klase(-es) | Atbilstības apliecināšanas sistēma(-as) | Iekšējo starpsienu komplekti | Izmantošanai, kas nav minēta 1/5, 2/5, 3/5 un 4/5 daļā | — | 4 | --------------------------------------------------